L 282/184
MT
Il-Ġurnal Uffiċjali tal-Unjoni Ewropea
31.10.2022
KAPITOLU 22 XARBIET, SPIRTI U ĦALL Noti 1.
Dan il-kapitolu ma jkoprix: (a) prodotti ta’ dan il-kapitolu (għajr dawk tal-intestatura 2209) ippreparati għal finijiet kulinari u b’hekk isiru mhux adattati għallkonsum bħala xarbiet (ġeneralment, l-intestatura 2103); (b) ilma baħar (l-intesatura 2501); (c) ilma distillat jew ilma ta’ konduttività jew ilma ta’ purità simili (l-intestatura 2853); (d) aċidu aċetiku b’konċentrazzjoni li taqbeż l-10 % skont il-piż ta’ aċidu aċetiku (l-intestatura 2915); (e) medikamenti tal-intestatura 3003 jew 3004; jew (f) preparati tal-fwieħa jew tat-twaletta (il-Kapitolu 33). 2.
Għall-finijiet ta’ dan il-kapitolu u tal-Kapitoli 20 u 21, il-qawwa alkoħolika skont il-volum għandha tkun stabbilita f’temperatura ta’ 20 °C. 3.
Għall-finijiet tal-intestatura 2202, it-terminu “xarbiet mhux alkoħoliċi” ifisser xarbiet ta’ qawwa alkoħolika skont il-volum li ma taqbiżx iż-0,5 % vol.
Ix-xarbiet alkoħoliċi huma kklassifikati fl-intestaturi 2203 sa 2206 jew fl-intestatura 2208 kif xieraq.
Nota tas-subintestatura 1.
Għall-finijiet tas-subintestatura 2204 10, l-espressjoni “inbid frizzanti” tfisser inbid li, meta miżmum f’temperatura ta’ 20 °C f’kontenituri magħluqin, għandu pressjoni żejda ta’ mhux inqas minn 3 bar.
Noti addizzjonali 1.
Is-subintestatura 2202 10 00 tkopri l-ilmijiet, inkluż ilmijiet minerali u l-ilmijiet aerati, li fihom iz-zokkor jew dolċifikant ieħor miżjud jew aromatizzati, sakemm ikunu għall-konsum dirett bħala xarba. 2.
Għall-finijiet tal-intestaturi 2204 u 2205 u s-subintestatura 2206 00 10: (a) “qawwa alkoħolika effettiva skont il-volum” tfisser in-numru ta’ volumi ta’ alkoħol pur li hemm f’temperatura ta’ 20 °C f’100 volum talprodott f’dik it-temperatura; (b) “qawwa alkoħolika potenzjali skont il-volum” tfisser in-numru ta’ volumi ta’ alkoħol pur f’temperatura ta’ 20 °C li jistgħu jiġu prodotti b’fermentazzjoni totali taz-zokkrijiet li hemm f’100 volum tal-prodott f’dik it-temperatura; (c) “qawwa alkoħolika totali skont il-volum” tfisser is-somma tal-qawwa alkoħolika effettiva u dik potenzjali; (d) “qawwa alkoħolika naturali skont il-volum” tfisser il-qawwa alkoħolika totali skont il-volum ta’ prodott qabel kwalunkwe arrikkiment; (e) “% vol” huwa s-simbolu għall-qawwa alkoħolika skont il-volum. 3.
Għall-finijiet tas-subintestatura 2204 30 10, “most tal-għeneb fil-fermentazzjoni” tfisser il-prodott derivat mill-fermentazzjoni tal-most talgħeneb, li jkollu qawwa alkoħolika effettiva skont il-volum li tkun iktar minn 1 % vol u inqas minn tlieta minn kull ħamsa tal-qawwa alkoħolika totali skont il-volum tiegħu.